ครึ่งบ่ายไม้สั้น – บล.คันทรี่ กรุ๊ป
บล.คันทรี่ กรุ๊ป แนะเทคนิคบ่าย
9 ก.ค. 2558

สรุปตลาดภาคเช้า
ตลาดภาคเช้าทรงตัวจากวานก่อน โดยมีการฟื้นตัวขึ้นในช่วงท้ายหลังการอ่อนตัวระหว่างการซื้อขาย โดยความกังวลต่อปัญหากรีซและจีนยังคงกดดันภาพรวมการลงทุน ปิดตลาดดัชนีเปลี่ยนแปลง -0.06 จุด มาอยู่ที่ 1,470.19 จุด มูลค่าการซื้อขาย 1.8 หมื่นล้านบาท
 
แนวโน้ม ภาคบ่าย
ประเมินดัชนีมีโอกาส Rebound ขึ้นในช่วงบ่าย หลังแรงขายจากความกังวลต่อปัญหากรีซและจีนลดลง เปิดโอกาสในการเกิด Technical Rebound ในระยะสั้น แนะนำการเก็งกำไรในระยะสั้นหุ้นในกลุ่มพลังงานทดแทน
 
วิเคราะห์ทางเทคนิค
PRINC ราคาปิด 3.10 บาท
แนวรับ 3.08 บาท           แนวต้าน  3.30 บาท
แนว cut loss เมื่อราคาหุ้นใกล้หลุด 3.02 บาท
กราฟ PRINC ลดตัวลงต่อเนื่อง เข้าสู่แนว Oversold และเริ่มสร้างฐานบริเวณ 3 บาท โดยการก่อตัวของโครงสร้างมีการทำราคาปิดที่สูงขึ้นมาช้าๆ  ทำให้เกิดสัญญาณซื้อใน RSI และแท่งเทียนฟอร์มตัวเป็น U-curve หากผ่าน 3.30 บาทจะ เกิด bottom out จากแนวกดทับ  ราคาตรงนี้จึงเป็นไม้ต้นๆ  แนะนำซื้อเก็งกำไร
 
เด็กแนว
–  KIAT  เชื่อว่านักลงทุนที่หันมาเล่นหุ้นตัวนี้จนกลายเป็นหุ้นร้อนของตลาดประจำเดือนไปแล้วนั้นก็ไม่แน่ชัดว่าบริษัทจะทำมาหากินอะไรกันแน่  เด็กแนวเคยเปิดประเด็นเมื่อเดือนก่อนว่าจับตาดูการปรับโครงสร้างผู้ถือหุ้นโดยกลุ่มทุนใหม่ที่มีการเกี่ยวโยงกับหุ้นหลายตัวในตลาด ซึ่งถ้าประเมินกันก็มีความเป็นไปได้ที่ตัวธุรกิจจะผูกพันกันไปทางใดทางหนึ่ง  แต่สิ่งที่เป็นข่าวออกมาหลายครั้งคือการหันไปทำพลังงานทางเลือก แบบสมัยนิยมเต็มๆ  และมีเป้าหมายในการคว้าโรงไฟฟ้าหลาย MW กะเขาด้วยเหมือนกัน ล่าสุดมีการแจ้งข่าวเรื่องการตั้งบริษัทลูกทำธุรกิจด้านแปรสภาพก๊าซธรรมชาติเพื่อการค้าง  ฟังดูก็งงๆ  แต่พอเข้าใจได้ว่าคงเป็นการซื้อมาขายไป และอาจจะมีผลต่อการทำโรงไฟฟ้าโดยใช้ก๊าซเป็นเชื่อเพลิงด้วยหรือไม่ นอกเหนือจากโรงไฟฟ้าชีวะมวลที่คิดว่าเจรจาซื้อกันอยู่ เอาว่าเราเข้าใจตรงกันว่า KIAT เปลี่ยนธุรกิจ และผู้ถือหุ้น  หันไปด้านพลังงานหลายรูปแบบ ไม่ใช่แค่การขนส่งอย่างเดียวและมาคอยดูการร่วมทุนต่อไปว่าจะใหญ่ขนาดไหน และเมื่อได้พลังงานกันชัดๆ แล้ว  เดี๋ยวจะประเมินมูลค่าให้ดูอีกที
กราฟ KIAT ราย week มีโครงสร้างสวยงามแบบเป็นถ้วยก้นลึก แนวต้าน 1.80 บาท มีสัญญาณซื้อยืนยันการวิ่งต่อสบายๆ  และโวลุ่มก็ยังหนาแน่น ไม่จบง่าย  ไม่รู้เหมือนกันว่าทำราคาขึ้นไปรออะไรสักอย่าง ราคาที่พยายามขึ้นไปนี้เหมือนบ่งบอกว่าของที่จะได้มาเพื่อการลงทุนน่าจะมีมูลค่าสมน้ำสมเนื้อ  เอาว่ากราฟสวยเก็งกำไรกันไปจร้า